- Hadde det vært en boksekamp, ville dommeren stoppet den
1-7 for Tyskland i VM-semifinalen på hjemmebane skriver om fotballhistorien. Aldri har Brasil tapt så mye (0-6 for Uruguay i 1920 var verstenoteringen). Aldri har en VM-semifinale blitt vunnet med så overlegne sifre (6-1 fra 1930 var rekord). Den tyske knockouten var så kraftig at den sender Brasil nesten 100 år tilbake i tid. 0Brasil 0Tyskland - Det er smertelig å tape slik, sier Dani Alves, vraket for annen kamp på rad for veteranen Maicon. Etter Barcelona-backen kommer Luiz Gustavo i sin hvite skyggelue med «Força Neymar»-skrift og snakker om neste kamp - bronsefinalen. Mens lagets svært emosjonelle keeper Julio Cesar går fra intervju til intervju med triste øyne. - Jeg er fornøyd innsatsen min, helt frem til i dag. Dette er mitt siste VM og det endte ikke som jeg trodde det skulle. Men dette må vi bare komme over, sier Julio Cesar, iført Brasils gule piquétrøye.Tidenes beste VM-nasjon med fem gull spiller i stedet for sin tredje bronse (1938 og 1978) i Brasilia lørdag. Tyskland-toget dundrer til Rio de Janeiro etter å ha lekt seg til VM-finale på en måte ingen har gjort før. - Dette laget kunne vært husket som noe positivt, men nå blir det motsatt på grunn av resultatet. «Felipão» (landslagssjef Scolari) tok ansvaret, men spillerne har like mye skyld. Jeg, også, mener Thiago Silva, den suspenderte kapteinen, som i enden av rommet snakker med rundt 20 journalister. Hans erstatter Dante har forklart seg tappert. David Luiz, som overtok kapteinsbindet, kom ut med en stor bandana på krøllehodet, signerte en journalists kampprogram og delte ut noen håndtrykk. I likhet med sjefen meldte han et slags unnskyld til det brasilianske folk. - Det spillerne uttrykker nå, er en blanding av skam, skuffelse og overraskelse, sier journalisten Fernando Valeika de Barros fra avisen Metro til VG.Han mener dette Brasil-laget ikke var klare for å spille et VM på hjemmebane, at det var et mentalt problem hele veien. - De hadde aldri kontrollen i dette VM. Se på kampen mot Chile; de ga bort et mål og gjorde masse feil. Og i dag, mot et så godt og effektivt lag som Tyskland, er det forbudt å gjøre sånne feil. Hadde dette vært en boksekamp, ville den blitt stoppet av dommeren. Det var som om at den ene henger i hjørnet, med armene ned, mens den andre slår og slår og slår, billedlegger Valeika om Tysklands vanvittige syvminuttersperiode i 1. omgang. Fra 22.09 - da Miroslav Klose (36) satte 2-0 og tok tidenes scoringsrekord i VM alene, fra Ronaldo, i Brasil, mot Brasil - til Sami Khedira plasserte inn 5-0 etter 28.49, ble vertsnasjonen revet i filler. Da hadde aller først Thomas Müller blitt den 13. i historien med tosifret antall VM-scoringer. Og André Schürrle fikk stående applaus også fra de brasilianske supporterne etter sitt andre mål i 2. omgang, hamret inn med venstrefoten via tverrliggeren.Miroslav Klose vant dessuten sin 16. kamp i VM - og tangerer enda en rekordbrasilianer: Cafu. VM-kapteinen fra 2002, som også spilte tre finaler på rad fra 1994-2002, var alene om 16 seirer før 2014-VM. Nå er Klose på topp også på den VM-listen. Og han har én kamp til på å være alene også om den rekorden. Etter 7-1 over Brasil i Belo Horizonte bør det være gode muligheter for Klose i Rio søndag - mot enten Argentina eller Nederland i VM-finalen.
En etter en kom de brasilianske spillerne ut i intervjusonen i natt - etter å ha gått på nasjonens største fotballsmell noensinne. spillerne ut i intervjusonen i natt - etter å ha gått på nasjonens største fotballsmell noensinne.